《答王元美兼怀敬美》
明代·温纯

一代才名众岂如，几年高隐蚤悬车。有时搦管挥文藻，尽日耽玄味道书。

难弟金兰交不浅，元方梦寐迹仍疏。且凭鱼雁订归计，那得相逢海上渔。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。